Sør-Koreas flaggSør-Koreas flagg
**Sør-Korea** er en relativt ny skihoppnasjon. Landet har hatt skihoppere i verdenscupen, VM og OL siden siden 1997.

Skihoppere
----------

Choi Heung-chul
Special Olympics-utøver foran hoppbakkene i Pyeongchang.  
Foto: Korean Culture and Information Service (2013)
Fire sørkoreanere har tatt verdenscuppoeng og oppnådd respektable plasseringer i mesterskap. Choi Heung-chul har landets beste plassering i verdenscupen, med 11.-plass i Iron Mountain i 2000. Han ble nummer 21 i VM i skiflyging i Harrachov i 2002. Choi Yong-jik ble nummer 22 i normalbakken i VM i Oberstdorf i 2005 og nummer 23 i storbakken i VM i Sapporo i 2007. Kang Chil-gu og Kim Hyun-ki ble nummer 30 i VM i skiflyging henholdsvis i Harrachov i 2002 og Bad Mitterndorf i 2006.

Sørkoreanske hoppere har gjort det bra i vinter-Universiaden (studentlekene). I Harbin (Yabuli) i 2009 vant Kim Hyun-ki mesterskapet i stor bakke og tok sølvmedalje i normalbakke. Choi Yong-jik tok sølvmedalje i normalbakke i Torino (Pragelato) i 2007. Choi Heung-chul tok bronsemedalje i stor bakke i 2009. Det sørkoreanske laget vant lagkonkurransen i 2009 og tok sølvmedaljer i 2007.

### Deltakere i OL, VM og VM i skiflyging

* Choi Heung-chul: OL 1998, 2002, 2006 og 2010, VM 1999, 2001, 2003, 2005, 2007 og 2011 (kvalifisering), VM i skiflyging 2000, 2002 og 2004
* Choi Seou (tidligere Choi Yong-jik): OL 1998, 2002, 2006 (kvalifisering) og 2010 (kvalifisering), VM 1999, 2005, 2007, 2013 (kvalifisering), 2015, VM i skiflyging 2000
* Kang Chil-gu: OL 2002 og 2006 (kvalifisering), VM 2003 (kvalifisering) og 2005 (kvalifisering), VM i skiflyging 2002 og 2006
* Kim Heung-su: OL 1998
* Kim Hyun-ki: OL 1998, 2002, 2006 og 2010, VM 1999, 2003 (kvalifisering), 2005 og 2011, VM i skiflyging 2006

Hoppbakker og arrangerte mesterskap
-----------------------------------

Hoppbakker K80 eller større i Sør-KoreaSkihopping i Sør-KoreaMuju
Skihopping i Sør-KoreaPyeongchangHoppbakker K80 eller større i Sør-Korea
Et hoppanlegg med blant annet K90- og K120-bakker ble bygd i Muju i 1990. Det ble brukt da vinter-universiaden ble arrangert der i 1997. Det eneste internasjonale rennet som er blitt arrangert der siden er et Sommer Grand Prix-renn i 2000.

Pyeongchang søkte om å få arrangere vinter-OL i 2010 og 2014, før byen fikk tildelt lekene for 2018. I forbindelse med OL-søknadene ble det bygd opp et stort vintersportsanlegg i Pyeongchang kalt Alpensia Resort, som blant annet inneholder et topp moderne skihoppanlegg med bakker på K98 og K125. Hoppbakkene ble åpnet med kontinentalcuprenn (sommer) i 2009, og hadde også kontinentalcuprenn i 2011.

### Mesterskap og viktige renn

#### OL

* 2018 Pyeongchang

#### Vinter-universiade

* 1997 Muju

#### Sommer Grand Prix

* Muju 2000

Kilder
------

* FIS: Skihoppere fra Sør-Korea[*død lenke*] (besøkt 18. desember 2010)
* Sports Reference: South Korea Ski Jumping Arkivert 7. april 2015 hos Wayback Machine. (olympiaresultater, besøkt 18. desember 2010)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skisprungschanzen-Archiv: Korea (besøkt 18. desember 2010)

Eksterne lenker
---------------

* (en) Ski jumping in South Korea – kategori av bilder, video eller lyd på Commons Rediger på Wikidata

| * v
* d
* r
Skihopping etter land |
| --- |
| Land ogterritorier | Albania **·** Algerie **·** Andorra **·** Antarktis **·** Argentina **·** Australia **·** Belarus **·** Belgia **·** Bosnia-Hercegovina **·** Bulgaria **·** Canada **·** Chile **·** Colombia **·** Danmark **·** Estland **·** Finland **·** Frankrike **·** Georgia **·** Grønland **·** Hellas **·** Indonesia **·** Irland **·** Island **·** Italia **·** Japan **·** Kasakhstan **·** Kina **·** Kirgisistan **·** Kosovo **·** Kroatia **·** Latvia **·** Liechtenstein **·** Litauen **·** Makedonia **·** Montenegro **·** Nederland **·** New Zealand **·** Norge **·** Polen **·** Romania **·** Russland **·** Serbia **·** Slovakia **·** Slovenia **·** Spania **·** Sri Lanka **·** Storbritannia **·** Sveits **·** Sverige **·** Sør-Georgia **·** Sør-Korea **·** Tsjekkia **·** Tyrkia **·** Tyskland **·** Uganda **·** Ukraina **·** Ungarn **·** USA **·** Østerrike |  |
| Tidligere land | Jugoslavia **·** Sovjetunionen **·** SUS **·** Tsjekkoslovakia **·** Vest-Tyskland **·** Øst-Tyskland |

Portal: Korea